**KUTSESTANDARD**

**Kergete rõivaste rätsep, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Kergete rõivaste rätsep, tase 4*  | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Kergete rõivaste rätsep, tase 4 valmistab individuaaltellimusel tellija mõõtudele ja vajadustele vastavaid kergeid voodrita rõivaid: seelikuid, särkpluuse, pluuse, pükse, jakke ja kleite. Ta valmistab rõivalisandeid ning teeb lihtsamaid rõivaparandusi. Olulisel kohal on tellijaga suhtlemine, mis eeldab avatust, teenindusvalmidust ja taktitunnet. Kergete rõivaste rätsep töötab väikeses meeskonnas (nt ateljees, rõiva tootmisettevõtte arendusosakonnas) või iseseisvalt eratellimuste täitjana. Tööülesanded on vahelduvad ja töökoormus võib jaotuda ebaühtlaselt. Töö võib olla kiire tempoga ja pingeline. Kokkupuude tekstiilitolmu ja eritöötlusega materjalidega võivad tundlikel inimestel põhjustada allergiat.Kergete rõivaste rätsep tunneb kergete rõivaste kangaid, nende omadusi ja hooldustingimusi. Ta kasutab oma töös õmblusmasinaid (nt süstik-ja ahelpistemasinad), õmblusseadmeid (nt lõikus-, teipimis- ja tikkimisseadmed), kuumniiske töötlemise seadmeid (triikrauad, pressid) ning õmblustöövahendeid.Kutseala kõrgem tase:Rätsep-stilist, tase 5 valmistab individuaaltellimusel voodriga rätseparõivaid*.* |
| Ettepanekud töö kirjelduse kohta: |
| **A.2 Tööosad** |
| A.2.1 Rõivatellimuse koostamineA.2.2 Kergete rõivaste konstrueerimine ja modelleerimineA.2.3 Kergete rõivaste juurdelõikusA.2.4 Kergete rõivaste õmblemine A.2.5 Rõivaste/toodete lõppviimistlemine ja üleandmineA.2.6 Individuaalõmbluse toodete ja/või teenuste turundamine |
| Ettepanekud tööosade kohta: |
| **A.3 Kutsealane ettevalmistus** |
| Kergete rõivaste rätsepaks saab õppida kutseõppeasutuses või töökohal ja täienduskursustel. |
| Ettepanekud kutsealase ettevalmistuse kohta: |
| **A.4 Enamlevinud ametinimetused** |
| Kergete rõivaste rätsep, näidiste rätsep, muudatuste tegija (alterationist), lõigete valmistaja, rõivaste korrastaja, juurdelõikaja, individuaalrätsep või naiste rätsep. |
| Ettepanekud enamlevinud ametinimetuste kohta: |
| **A.5 Regulatsioonid kutsealal tegutsemiseks** |
| Puuduvad. |
| Ettepanekud regulatsioonide kohta: |
| **A.6 Tulevikuoskused** |
| Uute materjalide ja seadmete kasutusele võtmine toob vajaduse uuendada seadmete seadistamise oskusi ning omandada teadmisi uutest materjaliliikidest. Ruumiline ehk 3D mõtlemine tuleb kasuks tehniliste jooniste lugemisel. Kasvav tähtsus on digioskustel, toote elukaare mõjul, probleemide lahendamisel, kriitilisel mõtlemisel, loovusel. |
| Ettepanekud tulevikuoskuste kohta: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada üldoskused (B.2) ja kompetentsid B.3.1- B.3.6. |
| Ettepanekud kutse struktuuri kohta: |

|  |
| --- |
| **B.2 Kergete rõivaste rätsep, tase 4****üldoskused**  |
| Tegevusnäitajad:1. Kasutab oma töös teadmisi stiili- ja materjaliõpetusest, moejoonistamisest, õmblustehnoloogiast, moeajaloost ja hetketrendidest.
2. Orienteerub õmblusalases terminoloogias, leppemärkides ja dokumentatsioonis.
3. Vajadusel juhendab kaastöötajaid oma oskuste piires.
4. Järgib säästva materjalikasutuse põhimõtteid.
5. Tegutseb vastutustundlikult ja eesmärgipäraselt, võttes oma tegevuses arvesse töötervishoiu, keskkonnahoiu ja tööohutuse reegleid.
6. Lähtub teeninduse heast tavast ja normidest, arvestab autorikaitse ja tarbijakaitse aspektidega.
7. Kohandub meeskonnaga, teab ja arvestab enda ja teiste rolli meeskonnas.
8. Valib sihtgrupile vastava suhtlemiskanali (telefon, e-mail, sotsiaalmeedia jm), esitab teabe selgelt ja mõistetavalt.
9. On avatud koostööle, järgib kokkuleppeid ja toetab meeskonna tulemuslikku tegutsemist.
10. Kasutab aega efektiivselt, juhindudes oma tööprotsessi jooksul tellimuse tähtaegadest.
11. Kindlustab oma töö kvaliteedi, oskab oma tööd kriitiliselt hinnata, teha järeldusi ning leida probleemidele lahendusi.
12. Suudab hakkama saada pingelistes ja emotsionaalsetes töösituatsioonides.
13. Omandab järjepidevalt uusi teadmisi ja oskusi ning rakendab neid oma töös.
14. Valdab eesti keelt vähemalt tasemel B1, erialast võõrkeelt tasemel A2: (vt lisa 1).
15. Kasutab oma töös digivahendeid vastavalt digipädevuste enesehindamise skaala algtasemel kasutaja tasemele (vt lisa 2).
 |
| Ettepanekud üldoskuste osa kohta: |

|  |
| --- |
| **B.3 Kompetentsid** |

 **KOHUSTUSLIKUD KOMPETENTSID**

|  |  |
| --- | --- |
| **B.3.1 Rõivatellimuse koostamine** | **EKR tase 4** |
| Tegevusnäitajad: 1. Selgitab välja kliendi soovi, loob kliendiga suheldes positiivse õhkkonna.
2. Annab soovitusi kergete rõivaste tegumoe ja materjalide valikul, vajadusel konsulteerib kogenud rätsepa ja disaineriga.
3. Joonistab kliendi soovile ja figuurile vastava moejoonise kasutades moealast infot internetist ja kirjandusest.
4. Valib moejoonisest ja kliendi soovidest lähtuvalt kergete rõivaste õmblemiseks vajalikud materjalid, furnituuri ja abimaterjalid.
5. Võtab kliendilt tegumoele vastavad mõõdud lõigete valmistamiseks.
6. arvestab materjalikogused vastavalt tegumoele.
7. Planeerib tööks kuluva aja, arvestades tellimustööde mahtu ja kliendi vajadusi.
8. Koostab rõiva valmistamise või parandamise hinnapakkumise vastavalt hinnakirjale.
9. Kooskõlastab tellimuse kliendiga ja vormistab selle vastavalt ettevõtte eeskirjadele.
 |
| Ettepanekud kohustusliku kompetentsi B.3.1 kohta: |
| **B.3.2 Kergete rõivaste konstrueerimine ja modelleerimine** | **EKR tase 4** |
| Tegevusnäitajad:1. Valib tegumoele, materjalile ja tootele vastava õmblustehnoloogia ning planeerib toote töötlemise tehnoloogilise järjestuse.
2. Määrab konstrueerimiseks avaruslisad vastavalt tegumoele ja tootele.
3. Konstrueerib ja modelleerib lõiked joonestus-ja mõõtevahenditega, lähtudes kliendi mõõtudest ja valitud konstrueerimissüsteemi tabelitest.
4. Lisab lõigetele vastasmärkide ning voltide, taskute, nööpaukude ja dekoratiivdetailide asukohad.
5. Valmistab keerulisemate mudelite või täpsustamist vajavate detailide puhul proovikangast maketi (mulaaži) või kontrollimist vajavad detailid.
 |
| Ettepanekud kohustusliku kompetentsi B.3.2 kohta: |
| **B.3.3 Kergete rõivaste juurdelõikus** | **EKR tase 4** |
| Tegevusnäitajad:1. Valmistab materjali ette juurdelõikuseks: märgistab defektsed kohad ning aurutab ja triigib kanga.
2. Paigutab lõiked materjalile jälgides materjali lõimesuunda, mustrit, struktuuri ja defekte.
3. Lõikab välja põhidetailid ja arvestab materjalivaruga väikedetailide (kraed, kandid jne) materjalikulu.
4. Lõikab juurde vajalikud abimaterjalid (nt liimiriide).
5. Kontrollib detailide vastavust lõigetele ja teeb vajadusel parandused.
 |
| Ettepanekud kohustusliku kompetentsi B.3.3 kohta: |
| **B.3.4 Kergete rõivaste õmblemine**  | **EKR tase 4** |
| Tegevusnäitajad:1. Dubleerib vajalikud detailid ja töötleb õmbluste tugevdamiseks lõikeservad liimipaelaga vastavalt materjali ja toote eripärale.
2. Õmbleb kokku toote detailid ja tehnoloogilised sõlmed käsitsi või õmblusseadmetega, järgides valitud tehnoloogiat, märgistust, vastasmärke ja õmblusvarusid.
3. Teeb kuumniisket töötlemist töö erinevatel etappidel arvestades materjali omadustega.
4. Õmbleb valmis väikepartii või näidistoote, järgides etteantud moejoonist ja läbilõikeskeeme.
5. Kontrollib proovides valmistatava rõiva istuvust, tuvastab ja märgib istuvusvead ning teeb vajalikud parandused.
6. Õmbleb rõiva, viies sisse prooviparandused vastavalt märgistusele, lisab ja õmbleb kinnitus- ja kaunistuselemendid.
7. Teeb lihtsamad rõivaste parandused, nt muudab valmisrõiva pikkust ja laiust, lühendab varrukaid ja parandab rõiva defekte.
 |
| Ettepanekud kohustusliku kompetentsi B.3.4 kohta: |
| **B.3.5 Rõivaste või toodete lõppviimistlemine ja üleandmine**  | **EKR tase 4** |
| Tegevusnäitajad:1. Triigib või pressib rõiva või toote, arvestades materjali koostist ja omadusi.
2. Korrastab rõiva või toote, kasutades rõivamaterjalile sobivaid puhastusvõtteid ja hooldusvahendeid.
3. Hindab visuaalsel vaatlusel rõiva või toote kvaliteeti enne kliendile üle andmist.
4. Valmistab rõiva või toote ette turvaliseks hoiustamiseks ja transportimiseks.
5. Annab soovitusi rõiva või toote kasutuse ja hoolduse osas, vastavalt materjalile ja hooldusmärgistusele.
 |
| Ettepanekud kohustusliku kompetentsi B.3.5 kohta: |
| **B.3.6 Individuaalõmbluse toodete ja/või teenuste turundamine** | **EKR tase 4** |
| Tegevusnäitajad:1. Kujundab toote ja/või teenuse sobivaima teostusviisi lähtudes sihtgrupist.
2. Leiab võimalusi toote ja/või teenuse tutvustamiseks ja müügiks vastavalt sihtgrupile.
3. Teeb toodetest fotod turunduse ja reklaami eesmärgil.
4. Kasutab tehnilisi vahendeid ja erinevate veebikeskkondade võimalusi toote ja/või teenuse tutvustamiseks.
 |
| Ettepanekud kohustusliku kompetentsi B.3.6 kohta: |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Riina Tenno, Tallinna Tööstushariduskeskus Pille Kompus, KompArtly OÜLiisa Brochard, Tresor OÜ |
| 1. Kutsestandardi kinnitaja
 |  |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni alates
 |  |
| 1. Kutsestandardi versiooni number
 | 7 |
| 1. Viide Ametite Klassifikaatorile (ISCO 08)
 | 7531 Rätsepad, köösnerid ja kübarategijad |
| 1. Viide Euroopa kvalifikatsiooniraamistikule (EQF)
 | 4 |
| **C.2 Kutsenimetus võõrkeeles** |
| Inglise keeles Tailor, EstQF Level 4 |
| **C.3 Lisad** |
| Lisa 1[Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) |